Fanch-Cos, pe Perac hac Abalamour ; ha Michel-Pipi pe ar farcer breton/Fanch-cos ha Michel-Pipi - Wikimammenn\nFanch-Cos, pe Perac hac Abalamour ; ha Michel-Pipi pe ar farcer breton/Fanch-cos ha Michel-Pipi\nA. Ledan, 1837 (p. 3-19)\n◄ Mignon lenner. Fanch-cos ha Michel-Pipi. Michel-Pipi pe ar farcer breton. ►\nR. Abalamour an ear ranfermet dindan ar blusqen, o tont d’en em sqigua dre an domder, a agis gant qement a nerz, evit en em digueri ur passach, ma eprouv qement a resistanç ; evelse ive, pa vez teo ar blusqen, eu em fraill gant trous bras. Na êru qet se, pa ve faoutet ar guistinen ; rac an ear, ouz en em sqigna, a guev ur passach dre behini ec’h achap libramant.\nR. Abalamour ma zeo nebeutoc’h an dour o deus evet e deus a asphixiet eguet ar manq eus a droydelladur an ear ; mar laqer eta o fenn d’an traon, e zeo ur güir voyen d’o mouga, en eur brodui un dastum goad etrezec an empen. Ret eo, evit o c’helvel d’ar vuez, essât retablissa troydelladur ar goad dre un domder moderet, dre frotteres, dre implich liqeuriou crén, ret eo c’hoeza, gant ar guenou, en o frounellou, hac en o gueuou memes, ha dreist oll, o zelc’hel astennet en eur situation naturel.\nG. Perac, en eur c’hao leun a vïn en goïdiguez, ur c’houlaouen na ell qet chom alumet ?\nR. Abalamour ar vorennou pere a achap eus ar güin neuze, hac a ramplaç an ear, ne dint qet a natur na da antreteni nac an tân nac ar vuez ; rac un den pehini a blantle e fri e toul bond ur variqen vïn e goïdiguez evit rufla ar voren, a güesfe reud maro, evel scòet gant ar gurun. Guelet e zeus meur a exempl.\nG. Perac, pa bourmener var ar meaz epad nosveziou caer an nevez-amzer hac an discar-amzer, an dillat en em c’holo a c’hlebor ?\nR. Abalamour tomder an deiz a sav e morennou, moguedennou, pere, ouz en em yena, adalec ma en deveus achuet action an eol, en em stard hac a goez a nevez en glao meurbet fin : se eo ar pez a c’halver ar gouzien.\nG. Perac ar plant hac an deillou a so goloet a vanac’hou dour goude un nosvez gaer a amzer nevez pe a ziscar-amzer ?\nR. Abalamour ar voren a so en em savet epad an deiz, seziet dre frescadurez an nôs. en em stard hac a goez dre effet e boesder ; en em staga ra ouz qement tra a so exposet d’an ear libr : se eo ar pez a c’halver ar glizen.\nG. Perac na remerqer qet a c’hlizen, peguement benac e vez bet an nôs caer bras, pa vez bet avel bras ?\nR. Abalamour action an avel a zissip ar vorennou, hac a ampech o stardidiguez.\nG. Perac ar yeot en em c’holo avichou a damouigou scorn guenn epad an nosveziou caer ?\nR. Abalamour yender an nôs o sesissa ar banac’hou glizen, pa vez an ên pur bras, ar banac’hou-se en em gonvertis en tamou scorn, pere a hanver reo-guenn.\nG. Perac e ra brumen ?\nR. Abalamour ar vorennou hac ar voguedennou pere a so en em savet eus an douar, stardet dre ar yenien, ha re bonner evit en em delc’hel re huel en ear, a chom neuze izelloc’h, e pelec’h ec’h alteront transparanç an ear, hac a goez a lodennou en glao munudic.\nG. Perac en em dissip ar vrumen ?\nR. Abalamour elvennou an eol a dreant anezan, en sqign dre effet o zomder, ouz en renta scanvoc’h, en angach d’en em sevel e form a goumoul, pe en dismant antieramant.\nG. Perac e veler réo-guenn pa frim ?\nR. Abalamour an objedou da bere en em stag ar vrumen, ouz en era gaout goal yenrtet, ar banac’houigou glao en em scorn qerqent, hac a c’holo evelse brench ar gouez, ar plant sec’h, bleo ha baro ar beacherien, etc.\nG. Perac carosennou güer ar prenestou en em c’holo a reo-guenn er gouan ?\nR. Abalamour an ear interior, pehini a so tom ha carguet a voren en em doug diouz ar garosennou, hac e coll neuze e domder, ec’h abandon er memes amzer an humidite a zalc’he en dissolvanç ; ar voredennou-se en em stard, en em arrêt diouz ar güer, ha mar teu ar yenien exterior da veza re lem, en em chenchont en scorn.\nG. Perac an oll gounabrennou na savont-int qet er memes hueldet en ear ?\nR. Abalamour, mar deo clarifiet ar vorennou eus a bere en em formont, e parvenont da un hueldet vras aroc en era starda en gounabrennou ; er c’hontrol, ar voguedennou ar grossiera, o veza pounneroc’h, en em stard qentoc’h hac a flot en ur c’hevren izelloc’h.\nG. Perac ar gounabrennou a brodu glao ?\nR. Abalamour ar banac’houigou dour a gompos anezo, o tont d’en em unani, a form banac’hou re bonner evit ma elfe an ear o souten ; neuze e coezont var an douar traïnet dre o foez o-unan.\nG. Perac e comzer eus a c’hlao goad, souffr, tàn, etc. ?\nR. Abalamour ar bobl ignorant a guemer, hep examina evel goad, souffr, etc., ar pez a so control da se. Tad savant o deus prouvet penos ar signou-se a broven demeus a ur seurt poultr plant anlevet ganl an avel ha tolet avichou pell bras. Evit ar glao tan, beza e zint certenoc’h, nies cita a rêr nebeut a exemplou.\nG. Perac ar glao a burifi an ear ?\nR. Abalamour ma tiscar ar voguedennou a sorti ouz an douar, pere en em dastum en ear epad deveziou a sec’hor. A hend all, ar glao a fresca an ear, rac al lec’h eus a behini e coez ar glao a so atao yennoc’h eguet al lec’hiou a so tost d’an douar.\nG. Perac e coez grizill e creiz an hân.\nR. Abalamour ar vorennou o veza meurbet distrizet dre an domder, a bign huel bras, e pelec’h ar yenien o c’hemer hac o rent dabord en tacadennou dour, ha neuze en scorn.\nG. Perac ar grizill a so avichou qer bras evel ur graouen pe ur vi ?\nR. Abalamour ma teu meur a c’hreunen d’en em unani assambles en eur goeza, pe autramant pa o deveus recevet un degre a yender avoalc’h, e scornont an oll beradouigou dour a douchont en eur goeza, hac e teuont neuze da veza evel un dastum demeus a veur a gouch scorn, dre se eo e zeo ar grizill bras atao goal begueg.\nG. Perac na glêvomp-ni nemet ur vech hepqen ar memes son, peguement benac m’hon eus diou scouarn ?\nR. Abalamour ar son a sco lodennou pere o deus ur poent a union commun en empen. Na eprouvorap qet eta nemet un effet, mes doubl eo demeus ar pez a vez, ma n’hor bez nemet ur scouarn.\nG. Perac en deiziou caer eus an hân, an eol o sevel a so accompagnet eus a un avel fresq ha scanv ?\nR. Abalamour tomder an eol o sqigna an ear, er forç da occupi ur spaç brassoc’h, ha da chasseal an ear tosta, pehini en em sil neuze etrezec an andrejou e pelec’h e cav nebeutoc’h a ampechamant.\nG. Perac en hor broyou aveliou ar Sav-Eol a so peurvuia sec’h ?\nR. Abalamour ma treuzont calz a gontreou douar, nebeut a vôriou, ha na ellont dre se en em garga a vorennou gleborec.\nG. Perac avel ar Chreis-Dez a so tom ha gleborec ?\nR. Abalamour an avel-se a deu deus an Afriq pe demeus a gontreou an domder, a bouls dirazàn morennou tom ; neuze e tremen a uz môr ar Mediterranee, e pelec’h en em garg a vorennou glebor en em chench en glao, pa zint seziet gant yenien hor brô.\nG. Perac an avel Nord a so yen hac alies glaoyec ?\nR. Abalamour an avel-se a deu deomp demeus a vroyou penn ar bed, e pelec’h e zeus meneziou scorn eternel, pere a sqign ur yenien vras meurbet. An avel-se, a hend all, a dreus calz a vôriou eus a bere ar vorennou a form gounabrennou a zigas gantàn.\nG. Perac an avel Gornauc, pehini a dreus an Ocean, ha ro qet atao glao ?\nR. Abalamour an avel-se, evitàn da zont eus ar gornauc pe deus a bep poent all e pelec’h ec’h ell en em garga a vorennou, a c’houez avichou en ur seurt direction, mar tissip ar vorennou-se en un hueldet avoalc’h eus a ear evit ma ellint en em starda dre ar yenien, hac en em reduisa en tacadennou glao.\nG. Perac an avel a ra trei ar velinou avel ?\nR. Abalamour pêvar asqel ar velin a so evel qen alies a linvier, hac e presantont o faç a gostez d’an avel. An nerz a agiss hep cess var ar peder asqel-se, troet a du, o forç da arguila ; hac e zeo en eur guemer ar mouvamant-se e troont hep en em arrêti.\nG. Perac certen plant a zivoan var an touriou, var ar vuraillou ?\nR. Abalamour an avel a sav, gant ar poultr, an had eus ar plant-se, pere a so laqet da germi dre ar glao.\nG. Perac an dour a deuz ar sucr, an holen, etc. ?\nR. Abalamour lodennou an dour, ous en em sila er sucr hac en holen, a zisparti al lodennouigou o c’hompos, hac e reduisont anezo qen munut, m’en em sqignont neuze e peb lodennic eus an dour.\nR. Abalamour an ear exterior a ra dabord ampechamant da ziver an dour ; mes qerqent ec’h antre nebeut ha nebeut er voutaill, hac e sicour an dour da sortial.\nG. Perac, mu scuiller dour en ur gobelet, ha mar scuiller neuze güin goustadic var un tamic scàn a vara, placet er gobelet, ar güin en em dalc’h var an dour, hep en em vesca gant an dour ?\nR. Abalamour ar güin a so un nebeudic scànvoc’h eguet an dour. Ober a rer se memes hep bara. Avoalc’h eo scuilla ar güin a dacadennou ha gant eves. Dabord e veler ar beradennou o vont d’ar fonc hac o pignat qerqent var gorre.\nG. Perac, pa vesqer güin gant dour, ha pa blonjer neuze enne beg ul lizieren, pe un tam mezer trempet er güin, ha a ve placet ar beg all en ur vessel gollo, perac en em separ ar güin diouz an dour ?\nR. Abalamour ar güin en deus muioc’h a affinite, da lavaret eo, en em unan guelloc’h gant ar güin eguet gant an dour ; en em denna ra eta etrezec an andrejou güinec eus ar mezer, pehini ouz en em gaout souden re c’hleb, a les cueza er vessel gollo ar pez en deus a re.\nG. Perac un tam houarn hac un tam coad deus ar memes vent, n’o deus-int qet ar memes poes ?\nR. Abalamour an toullouigou meurbet bian en em gav er c’hoad a ro ur golonterez brassoc’h eguet an houarn. An houarn a so c’hoecoc’h eguet ar c’hoat.\nG. Perac un den lard a neuz ezetoc’h eguet un den treud ?\nR. Abalamour al lard a so nebeutoc’h stard eguet ar c’hig, ha dre se scànvoc’h.\nG. Perac ar rivierou o deus o sourcennou e traòn ar meneziou ?\nR. Abalamour ar meneziou, dre o hueldet, a denn dezo ar goabrou, a bresant muioc’h a blaç d’ar glao ha d’ar vrumennou, hac e zint a hend all goloet a erc’h a deuz a nebeut, hac a brodu diredadou cuntinuel. An diredadou-se a dreant en calon an douar, a sil adreus d’ar reyer, hac a achap e traon ar meneziou.\nG. Perac e teu an dour sac’h d’en em gorrompi ?\nR. Abalamour deillou, plant ha traou all en em dastum enni, poulset gant an avel, pe treinet gant ar glaoerier, hac en em digompos; an amprevanet a dol o viou, pere a deu souden da c’hôvi, hac a brodu un niver bras a brénvet, pere, goude o maro, a zoug ar breinadur.\nG. Perac en em burifi an dour red ?\nR. Abalamour ar mouvamant o deus en o red, a laqa hep cess an ear da antren en o lodennouigou, hac a ampech ar goydiguez ; dissolvi ha morenna a reont an oll matierou breinus hac ar principou a gorruption a deu dezo demeus an douar ; leusqel a reont var ar bordou, dre effet o boujamant, ar sustauçou na ellont qet da zizober.\nG. Perac e zeo ret caout nebeutoc’h a dân var ur menez evit laqat an dour da vervi, eguet var ur blenen ?\nR. Abalamour ar c’hoat-se en deveus ar vertus d’en em intra, evit el lavaret, demeus an effet sclêrigennus, pehini en em sqign en devaligen.\nG. Perac ar c’hicher a voel goelloc’h eguet an anevalet all en devaligen ?\nR. Abalamour mab o lagad o veza goal ledan, e recevont epad an nos calz muioc’h a saeziou eguet ar re-all, ar gaouen hac an oil lapousset nos a so er memes cas.\nG. Perac al loar, pehini so biannoc’h eguet ur stereden, a seblant deomp calz brassoc’h ?\nR. Abalamour al loar o veza tostoc’h deomp, en em bresant d’hon daoulagad dindan ur feçon digorroc’h : ar figuren a verq var fonç al lagad a so eta brassoc’h eguet hini ar stered.\nG. Perac an Eol hac al Loar a seblant deomp brassoc’h pa savont pe pa guzont, eguet pa zint savet a us deomp ?\nR. Abalamour ar saeziou a deu deomp deus an astrou-se, o treuzi adreussoc’h hon ear, en em sqign un nebeut er vorennou a so a dost d’an douar.\nG. Perac eus a fonç ur punç e veler ar stered e creiz an deiz ?\nR. Abalamour e fonç ur punç sqeud ar stered a so crénvoc’h eguet hini sclerigen an eol ; rac sæziou ar stered a goez eon var an doulagad , hep beza bet feptêt gant nep sæzen all ; sæziou an eol, er c’hontrel, o veza lancet a gostez, na scoont an daoulagad nemet goude beza bet feplêt dre ar sæziou pere en em oper var muraillou ar punç.\nG. Perac e zeo tom an dillat gloan er gouân ?\nR. Abalamour an dillat-se a so cunduerien fall a domder, delc’hel a reont, dre gonsecant, hini ar c’horf, hac en ampech da vont er meaz.\nG. Perac e zeo dangerus en em abrita dindan ur vezen epad un arneu ?\nR. Abalamour ar goez, o veza beguec, a ra effet ur paracurun ; chass a reont eta deze ar malier curun, hac a occasion alies un discarg var an dud imprudant a ya da glasq un abri dindan o deillou.\nG. Perac ne zeus nep danger diouz ar gurun, pa vet'en'dour ?\nR. Abalamour a re eus a vatier ar gurun en em lès cundui qen buan dre an dour, na ra nemet raza an traou glebiet.\nG. Perac na dleer get son ar c’hleyer evit pellât ar gurun ?\nR. Abalamour an touriou o veza ordinalamant goal huel ha beguec, a denn dezo ar gurun, dre mouvamant ar c’hloc’h, a form ur red a denn ar gurun elec’h er pellât. Ha c’hoas, ar c’herden o caout ur vertus a gundu, a gommuniq ar red d’ar sonerien imprudant, pere a beris evelse alies, victim demeus o ignoranç.\nG. Perac e cresca ar glao ractal goude ar gurun ?\nG. Perac e leverer e zeo util an erc’h d’an douar ?\nR. Abalamour, en eur c’holo an douar, e preserv an edou deus ar scorn, en eur gonservi ar memes degre a yenien a so bet necesser d’e formi, pehini eo an hini a c’henta scornadur. An erc’h a brodu ive d’an douar ur glebor pehini en em gonserv pelloc’h eguet hini ar glaoeyer, rac treanti a ra hac en em sil davantach en eur deuzi hac ouz en em renta e dour. Mes un errol eo credi e trua an erc’h an douar.\nAdtapet diwar « https://br.wikisource.org/w/index.php?title=Fanch-Cos,_pe_Perac_hac_Abalamour_;_ha_Michel-Pipi_pe_ar_farcer_breton/Fanch-cos_ha_Michel-Pipi&oldid=146919 »\nKemmoù diwezhañ degaset d'ar bajenn-mañ d'an 12 Du 2018, da 23:29.


Aze ha distro – Stefan Carpentier\nAze ha distro\nLod ac’hanoc’h o deus soñj, marteze, em boa displeget e rafen gant Joomla! bet lakaet c’hoazh e brezhoneg e-lec’h kemer amzer da dreiñ WordPress.\nGoude bezañ klasket sevel ma load em eus komprenet e oan barrekoc’h, ha primoc’h dreist-holl, da dreiñ an traoù eget da zeskiñ al lavaroù HTML ha CSS. Setu eta ma’m eus graet ma soñj treiñ ar pakad ret evit gallout staliañ ur blog WordPress e ti an herberc’her a fell deoc’h.\nUr skipailhig zo, daou baotr oberiant ha pevar den all deuet ur wech bennak da labourat. Mar deufe tud all da reiñ skoazell dimp e vefe eus ar c’hentañ. Ezhomm he deus hon yezh da wezhañ gwelet war ar genrouedad, kalz muioc’h eget n’eo evit poent, ha WordPress zo un ostilh a-zoare evit sevel ur blog prim ha buan. Gwir eo e c’hallit digeriñ unan dija e ti WordPress.com hag al labour treiñ a oa bet graet gant Moran Dipode, met kaout an dorn war bep tra ha tremen hep an tammoù bruderezh embannet gant WordPress a c’hall bezañ mat ivez.\nSetu, mar fell deoc’h kemer perzh, lakait hoc’h anv aze -> https://make.wordpress.org/polyglots/\nDeuet mat e vefet gant Gwenn ha me.\nKen ‘vefet gwelet, tudoù!\nAuteur StefanPublié le 22 juillet 2016 Catégories Brezhoneg, DiRuMmRolLeT, Non classé\nPrécédent Article précédent : Lennadenn « An ti gwenn »\nSuivant Article suivant : Rencontre abominable au château de Comper 


"Fine" , ar vuoc'h brizh du mil-vrudet © Maxppp - Marc Ollivier/PHOTOPQR/OUEST FRANCE/MAXPPP\nDiffusion du vendredi 17 mai 2019 Durée : 8min\nKolza trangenek, se na blij ket d'ar falc'herien OGK. War doenn uzin Monsanto Trebes emaint e su Bro C'hall. Unan anezho a glevimp. E Park an Arvorig emañ 3 zen yaouank oc'h adpakañ un atant gant saout brizh du. Ha pezh-c'hoari nevez Ar Vro Bagan a vo displeget emberr, o kontañ buhez Youenn Gwernig\nKant falc'her OGK a zo bodet en uzin Monsanto e Trebes kichen Carcassonne dibaoe ar mintin-mañ\nSevel 'enep 'reont d'ar stal vras hag a werzh kolza transgenek. Un nebeut bretoned o deus graet an hent betek kreizteiz bro C'hall. Jil en o-zouez. War doenn an uzin e oa tuchantig.\nHa goulennet o deus ar falc'herien OGK gwelet pennoù bras uzin Monsanto ha dilennidi ministerez al Labour-douar. 'benn warc'hoazh en Oriant e vo manifestet evit an hin hag a-enep da Vayer Monsanto.\nBirvilh a zo e tiegezh Kervel e Hanveg\nTri zen yaouank a zo o sevel un atant bio, pa za perc'henn an ti war e leve..Gwerzhañ laezh, fourmaj ha bara a vo graet ganto 'benn ar bloaz a zeu, a-drugarez d'o saout brizh du. Loreidi int bet ar bloaz-mañ war ar galv d'ar raktresoù bet savet gant Park an Arvorig. A-drugarez d'ar 4000 euro a vo profet dezho e vint ka't da greskiñ o zropellad. 10 buoc'h ennañ evit poent. Katell Guillou a zo kargadez e Park an Arvorig.\nArc'hant a vank c'hoazh d'an triad tud yaouank 'benn kas o raktres betek penn. Sikour anezho a c'heller ober dre ar savenn Miimosa.\nPezh nevez flamm strollad ar Vro Bagan a vo displeget emberr da 8e30. Gouestlet eo da vuhez d'ar c'haner, kizeller, barzh, skrivangner ha paotr an tele. Hag a bep seurt a vo war al leur ouzhpenn c'hoariva. Kan, sonerezh, video, trouzioù, gouleier ha kement zo. Pad 15 vloaz e oa divroet Gwernig er Stadoù Unanet hag eno 'noa darempredet Jack Kerouac.\nHa ma c'hwitit ar pezh c'hoari e Plougerne emberr, deoc'h da c'houzout e vo c'hoariet "War hent Youenn Gwernig" d'an 3 a viz Gouere 'pad festival Kann al Loar e Landerne.


Maria Sofia Bavaria - Wikipedia\nMaria Sofia Bavaria\nMaria Sofia, dugez Bavaria ha rouanez an Div Sikilia\nMarie Sophie Amalie (hec'h anv gwir), pe Maria Sofia (hervez hec'h anv italianek), dugez Bavaria ha rouanez an Div Sikilia, ganet d'ar 5 a viz Here 1841 e kastell Possenhofen ha marvet e München d'an 19 a viz Genver, a oa diwezhañ rouanez an Div Sikilia.\n1.3 He marv\n2 He merc'h\nMarie-Sophie hag he fried en 1859.\nMerc'h e oa da Max Joseph in Bayern (1808–1888), Dug Bavaria, ha d'e bried Ludovika Bavaria, ha nav breur pe c'hoar all he doa. Diwezhañ ha bravañ c'hoar Elesbed Wittelsbach, an impalaerez aostrian anavezet evel Sissi, e oa. Dugez Bavaria ha c'hoar-gaer da impalaer Aostria Franz Joseph Iañ e oa : n'halle ket ober un dimeziñ dister.\nAr briñsez, e 1859.\nPoltred Maria Sofia de Baviera\nMarie Amélie en dilhad Sikilia\nLuc'hskeudenn gant Alphonse Bernoud.\nAr priñsezed e 1854. Marie en tu dehoù. Sisis Geschwister. Poltred gant Joseph Karl Stieler.\nDre abegoù politikel e voe dimezet da François de Bourbon, dug Calabria, danvez-roue Rouantelezh an Div Sikilia. Dimezet e voent dre hanterouriezh e München dan 9 a viz Genver 1859, ar priñs Luitpold Bavaria (futur régent) a oa bezant evit an danvez-pried. Pevar devezh goude, d'an 13, ez eas Marie da gemer an tren da v-München, ha hi kuit dre Leipzig ha Praha, da Vienna da gentañ, ma chomas e ti he c'hoar, an impalaerez Elisabeth, hag alese da Trieste ma savas war vourzh ar yacht "Fulminante" betek Bari. Eno e voe degemeret gant he zad-kaer, ar roue Ferdinand II des Deux-Siciles a oa gwall glañv, dug Calabria, he danvez-pried, gant e nav hantervreur ha hanterc'hoar, hag he mamm-gaer Marie-Thérèse, eil pried ar roue, an hini a rene war an tiegezh ha war he lezvab gant he mennozhioù a c'hiz kozh ken e oant, ha hi ur virourez eus ar re washañ.\nDug Calabria a oa ur paotr yaouank dister, troet gant al levrioù deoliezh ha buhez ar sent. ne gomze ket alamaneg, Maria Sofia ne ouie ket italianeg. Ouzhpenn en devoa ur fimozis, ha gant se ne voe ket kaset an nozvezh-eured da benn-vat.\nPrestik goude e varvas ar roue Ferdinand II, ha setu Maria Sofia rouanez da 17 vloaz. Met gant ar vamm-gaeredo ar galloud gwirion.\nBloaz goude e voe aloubet arrouantelezh gant arme Garibaldi. Maria Sofia, 19 vloaz, a oa e penn ar stourm goude ma oa bet trec'het ameoù he fried roue hag int repuet ha gronnet e gwikadell Gaeta.\nGoulenn a reas skoazell digant he breur-kaer, impalaer Aostria, François-Joseph Ier, met aner e voe. Fall e oa e vrud goude faezhidigezhioù armeoù Aostria en emgannoù Solferino ha Magenta dirak armeoù gall Napoleon III a oa deuet da skoazellañ ar roue Victor-Emmanuel II de Sardaigne, en desped da aspedennoù e vreudeur ha c'hoarezed. En em serriñ a reas an tiegezh roueel e kreñvlec'h Gaeta, ha d'e heul e oa noñs ar pab hag an diplomated. Edo Marie, kement ha ken bihan ma voe lesanvet harozez Gaeta tra m'edo Victor-Emmanuel II Sardigna, treuzet gantañ stadoù ar pab (pezh na gredas ket he fried ober) oc'h embann bout roue Naplez hag Italia. Staget e voe Rouantelezh an Div Sikilia ouzh rouantelezh nevez Italia, goude ur referendom ha ne oa ket eus an onestañ, ha rankout a reas an tiegezh roueel mont da repuiñ da-gichen ar pab, er pezh a chome eus Stadoù ar Pab.\nE Roma edo Maria o chom gant he fried trisitidik, ha hir e kave hec'h amzer. Orgediñ a reas ouzh un ofiser eus zouaved ar pab, Emmanuel de Lavaysse. Prestik e voe dougerez. Mont a reas da wilioudiñ e kuzh d'ur gouent eus Bavaria, en Augsburg. Ur verc'h he doe (div hervez darn), anvet . Daisy de Lawayss.\nMervel a reas Maria Sofia en 1925 ha beziet e voe e-kichen he fried. Kaset e voe o c'horfoù da iliz-veur Santa Chiara Naplez, lec'h m'emañ bezioù rouaned Sikilia.\nEus he merc'h Daisy de Lavaysse ne ouzer ket gwall dra. Savet e vije bet e tiegezh he zad e mervent Bro-C'hall. Ur wech ar bloaz koulskoude e veze kaset, a-hervez, da b-Possenhofen da welout he mamm.\nMervel a ray d'hec'h eizh vloaz, ha dont a ray ar vamm d'an obidoù da Bariz, lidet en iliz ar Vadalen, ma voe souezhet tud ar c'hazetennoù.\nAdtapet diwar « https://br.wikipedia.org/w/index.php?title=Maria_Sofia_Bavaria&oldid=1966349 »\nKemmoù diwezhañ degaset d'ar bajenn-mañ d'an 18 C'hwe 2022, da 10:29.


Joseph Le Bihan on Vimeo\nGanet eo bet Joseph AR BIHAN d’an 12 a viz Meurzh 1930, tudigoù a oa e dud marteze met troet davet ar skol hag ar studioù.\nKrog e oa da zeskiñ ar galleg pa oa 7 bloaz en ur vont d’ar skol kentañ derez e Lokarn.\nKendalc’het en deus gant e studioù eil derez er skolioù katolik ha lik. Gant skoazell un « diaspora-familh bihan » en deus kaset da benn studioù skol veur e Roazhon ha dreist-holl e Pariz, e Ensavadur ar Studioù Politikel (rann etrevroadel), e Skol Pleustrek ar Studioù Uhel (6 vet rann istor) hag erfin en Ensavadur ar Stadegoù (ISUP).\nKrog eo e red vicher o labourat en EBEL (Ensavadur Broadel evit an Enklask el Labour-Douar – rann Armerzh). Rener krouer an arnodva evit an enklak diawel staliet e Massy gant ur c’hant kenlabourer bennak eus 1965 da 1973. E-pad ar prantad-se en deus kaset de benn meur a gefridi en estrenn-vro, evel arbennigour stag ouzh Kummuniezh Europa, an OCDE, ar FAO ha gouarnamant Hungaria e 1962 zoken !\nE 1973 e cheñch red e vicher. Goude ur c’helc’hiad stummadirioù er Rand (USA), ez a tre Skol ar Studioù Kenwerzh Uhel (HEC), evel kelenner e framm program MBA an ISA, ha da c’houde evel kelenner kenurzhier evit ur stummadur arbenik war an etrevroadel evit ijinourien an aferioù.\nEus 1975 da 1990, en deus kemeret perzh e stummadur tro 200 skoliad ur skiant-prenet micherel ganto dija, un drederenn anezho o tont eus an estrenvro (Sina, Korea, Israel, Maroko, Kanada peur-vuiañ). E karg ivez eus kelenoù an difenn armerzhel en SSK –ISA e framm ur gevrat gant SSDB (Skol-Uhel Studioù an Difenn Broadel), Joseph a zo bet e-pad pemp bloaz Kenurzhier Europat evit labourioù an National strategic information Center e framm Skol-veur Georgetown (Washington) o plediñ gant “Kelc’h Argos evit ar c’helaouiñ etrevroadel” arc’hantaouet gant embregerezhioù meur Europa.\nWar ar memes tro, ez eo bet karget eus stummañ an danvez frammidi treuzkaset e framm ar K S R E (Kreizenn Stummañ ar Renerien Embregerezhioù) e Jouy-en-Josas war diazezoù ar sevenadur etrevroadel.\nBet eo bet ivez rener enklaskoù e Skol-Veur Paris IX Dauphine, skol-veuriekaet evit ren tezennoù doktorelezh war ar marketing etrevroadel.\nErfin, ez eo bet un ezel oberiant eus rummad kentañ Arbenigourien rouedad KKM (Kevredigezh evit Kas war-raok ar Management).\nE-keit-se, en deus kaset da benn ez-reoliek kefridioù embrougañ an embregerezhioù gall en estrenvro, en ur kemer perzh e stummadurioù war verr dermen e skolioù-meur estren : Republik Korea, Japan, Egipt, Irak, Maroko, URSS, RDA, USA, Kanada ha dreist-holl Mec’hiko.\nE dibenn ar prantad etrevroadel oberiant-tre-mañ, ha da heul marv e vamm, Joseph a ziviz distreiñ da Vreizh evit rannañ gant danvez embregerien Breizh ar grommen skiant-prenet dibar bet savet gantañ. Se daze penn orin un avantur-all gant kenlabour un avanturer-all, Jean-Pierre Le Roch, he deus disoc’het war grouidigezh Ensavadur Lokarn.\nAr benveg-mañ a zo bet ledanaet ha kadarnaet dindan renerezh Alain Glon ur mestr avanturer-all evit respont d’an daeadennoù o tont. Evit ar poent, n‘eus ket mui nemet da adtapout an daleoù, met da zont tre raktresoù nevez hag arbennik. Blaz an avantur a-vremañ e zeu muioc’h eget bizkoaz gant an awen krouiñ hag eus ar galon, hag eus an herder zoken. Hiziviken, ez eo ret krediñ ober.


Eus Breizh da Euskadi, dalc'homp da wriziennañ ar ZAD - Bretagne Info\nBy admin 23/03/2018\nUr sizhunvezh evit kejañ ha kenober eus ar 24 a viz Meurzh d’ar 1añ a viz Ebrel 2018, en AmbaZADa hag er Wardine\nNe vo ket savet aerborzh ebet e parrez Itron-Varia Al Lanneier. Trec’h eo bet ar bobl ur wech c’hoazh, evel ma oa bet trec’h e Plogoñv hag er c’hCarnet a-enep d’ar sañtral, el Larzac a-enep d’an arme, hag e Lemoiz en Euskadi, lec’h ma voe serret ar sañtral nukleel a-raok digeriñ anezhi. Trec’h omp bet gras d’an holl dud a zo bet o stourm asambles, gras d’an dud a zo o chom war al lec’h hag d’ar re a vez o souten anezho eus a-bell. Lañs ha c’hoant ha roio an trec’h-mañ da stourmoù all. Hag amañ war zouaroù dizalc’het Itron-Varia al Lanneier e c’hellomp sevel pe kas war-raok ur mor a vennadoù a blijo deomp.\nAbalamour d’an dra-se eo hon eus stourmet a-enep d’an aerborzh hag hon eus harpet ar ZAD, kement e Breizh hag en Euskadi. Deuet omp ivez da sevel an AmbaZADa ha bremañ fell demp kregiñ ‘barzh da vat. Sevel a raimp al lochenn-mañ betek penn, ha labourat a raimp evit ma teufe da vezañ etrebroadel hag etregalaktek. Amañ ‘c’hellimp lakaat pobloù ha tud ar bed a-bezh da gaozeal ha da stourm asambles.\nGalvet e oa bet an dud da zont da sevel an ti-mañ ha d’ober anaoudegezh gant ar ZAD. Se zo kaoz emaomp o prientiñ ur sizhunvezh labourioù a-stroll e fin miz Meurzh 2018. Dont a raio tud eus Euskadi ha tud eus komiteoù Breizh evit souten ar ZAD, ouzhpenn tud ar vro. A-hed ar sizhunvezh e vo aozet emgavioù, kaozeadennoù ha festoù e La Wardine. Anv ‘vo eus Breizh ha eus Euskadi, eus o istorioù, eus o yezhoù, eus o stourmoù, hag all.\nE Breizh, bezañ trec’h ouzh an aerborzh n’eo ket bet nemet ar bazenn gentañ. Ouzhpenn ar stourm evit harpañ tud Itron-Varia al Lanneier, kaset da benn gant un tregont komite bennak e Breizh a-bezh, e kaver degadoù a gomiteoù oc’h en em gannañ a-enep da zistruj ar frammoù bras nevez: a-enep d’ur sañtral-gas e Landivizio, a-enep d’ur mengleuz aour er Menez Are, a-enep d’an eztennañ traezh, a-enep d’ar mengleuzioù e Bro Dreger ivez, a-enep d’un hent-tro e traoñienn ar Restig e hanternoz Brest, ha kement all c’hoazh. En AmbaZADa ‘vo dav demp ober anv eus tout ar stourmoù-se, hag ivez eus ar stourmoù evit ar yezh, ar sevenadur, ar stourmoù sokial ha feminist.\nSkoulmet mat eo an ereoù etre ar ZAD hag Euskadi abaoe daou vloaz. Desket hon eus an eil re eus ar re all, dre forzh eskemm oberoù ha soñjoù. Kavet eo bet ul lec’h leun a emrenerezh hag a genglokaat gant an Euskariz. A-drugarez dezho eo bet klevet mouezh ar pobloù nac’het gant ar Stadoù bras. E miz Eost paseet hon oa graet ur c’hamp emren, emgavioù etregalaktek ha labourioù a-stroll. Kejet hon eus ouzh tud o tont eus lec’hioù all c’hoazh, ha kendelc’her a raio al lusk-se da binvidikaat an holl ac’hanomp, e meur a zoare.\nN’ouzomp ket c’hoazh petra ‘teuio ar ZAD da vezañ. Met sur omp eus un dra: dav demp bezañ unvan ha soliañ tout ar raktresoù a zo bet lañset dija ma fell demp bezañ kreñvoc’h evit ar Stad. Ma vez klasket gant ar Stad C’hall argas tud ar ZAD pe lakaat e lezenn da dalvezout war an douaroù-mañ e vimp aze, asambles ha seder evit gwriziennañ an amzer-da-zont. Adalek bremañ e vimp oc’h ijinañ un doare nevez da ren ar vro hep gwask ur stad kreizennet hag embregerezhioù bras d’e heul. Ijinañ un doare da vevañ asambles ha da zibab evidomp-hon unan.\nKontant e vimp ma vez kinniget atalieroù, prezegennoù pe filmoù gant an dud. O klask aozañ kentelioù brezhoneg emaomp ivez, hag e vank kelennerien pe kelennerezed deomp.\nFardet ‘vo boued evit tout an dud war al lec’h ha plas a vo evit kousket.\nMa fell deoc’h dont pe kinnig un dra bennak, kasit ur postel da : soutien-nddl-brest@riseup.net\nEvit gouzout hiroc’h kit war zad.nadir.org pe kasit ur postel demp hag e voc’h pedet d’an emvod a zeu.\nKen voc’h gwelet,\n#BroNaonedaerborzhambaZADabreizh euskal herriaBrezhonegDiwall 'ta Variscanehgazkernitron-al-lannKernitron-al_lannlabour douarlandivizionaonedvariscanvincizad


Heñvelrevelezh - Wikipedia\n(Adkaset eus Heñvelrevad)\nAn heñvelrevelezh eo identelezh (pe stad-den) revel an den hag en em sant dedennet ez-reizhel, hag ez-karantezel war un dro, gant tud eus an hevelep rev hag eñ. Un doare unrevelezh an hini o neuze.\nKrouet e oa bet an nevezc'her homosexuell en alamaneg diwar ar gwrizioù gregach ομο- (homo-): "heñvel" ha latin: sex(us)-: "reizh" gant ar skrivagner aostriat Karl-Maria Kertbeny hag implijet eo bet evit ar wech kentañ en un destenn embannet gantañ, hogen dizanv, e 1869. Diwar an termen alamanek orin-se e oa bet savet e brezhoneg an droidigezh-amprest heñvelreizhouriezh (pe heñvelreizherezh). Amañ avat e vez graet kentoc'h gant an termen nevez-krouet heñvelrevelezh evit diskwel en un doare splann e ra dave d'ur Stad-den pe identelezh revel kentoc'h evit d'un tuadur reizhel.\nTermenoù all zo c'hoazh hag a c'heller implij, pe arverañ, evit kaozeal eus tud heñvelrevel en un doare pozitivel, pe yael, pe neptuek d'an nebeutañ:\nLesbian: maouez heñvelrevel;\nGae: diwar ar saozneg gay ("laouen, bliv"), implijet e vez evit ober dave d'un den heñvelrevel, peurliesañ paotred;\nLGBT: termen ledan evit Lesbianelezh, Gae, Divrevelezh (diwar ar saozneg: "bisexual"), Treuzrevelezh\nGwechall e veze renket an termen heñvelreizhour e-touez ar c'hleñvedoù-spered hag a ranked bezañ pareet, met tennet e oa bet kuit gant Aozadur Bedel ar Yec'hed (OMS) diouzh Kod Etrebroadel ar C'hleñvedoù d'an 17 a viz Mae 1990.\nLezennoù dre ar bed o tennañ d'an heñvelrevelezh dre riez\nEvit meur a relijion eo bet lakaet da bec'hed an heñvelrevelezh ha tud all a gred ez eo ar stad-den revel ur seurt tuadur reizhel "dibabet" gant hini pe hini ha neuze e c'hellfent chom hep kaout seurt darempredoù "enep-natur" mar fellfe dezhe.\nN'eo ket sklaer e gwirionez an abegoù a laka an dud da vezañ heñvelrevel, arallrevel, divrevel hag all.\nEvit ar skiantourion/ezed a-vremañ n'eo ket an heñvelrevelezh un dibab hiniennel hag e-touez an abegoù bevoniel ez eus bet komzet eus perzhioù hilel pe hormonel. Abalamour da se e kredont ivez ne c'hell ket bezañ kemmet revelezh an den-mañ-'n-den daoust ma 'z eus strolladoù, relijiel dreist-holl, a glask "pareañ" tud heñvelrevel evit lakaat anezhe da vezañ arallrevel.\nStourmet e e vez e meur a vro evit ma c'hellfe ar c'houbladoù eurediñ rak dre vras eo gwelloc'h evit ur c'houblad bezañ dimezet e-keñver an taosoù a rankont paeañ, an diogelerezhioù, gwirioù war herezh ar pried hag all. Hiziv n'eus nemet peder bro c'hoazh ma vez leusket an dud heñvelrevel da eurediñ da vat: an Izelvroioù, Belgia, Spagn ha Kanada. E lec'hioù all ma vez berzet oute dimeziñ ez eo bet krouet kevradoù arbennik (digor da dud arallrevel ivez) great "uniezhioù keodedel" oute, met ne deu ket diwar seurt uniezhioù an hevelep giwirioù dres evel evit an dud dimez.\nHiziv en darn vrasañ eus broioù ar c'hornôg (Europa ha Norzh Amerika) e teu an heñvelrevezh da vezañ degemeret gwelloc'h-gwellañ gant ar gevredigezh dre vras ha muioc'h-mui e vez kavet broioù gante lezennoù resis bet diorroet evit diogelaat gwirioù an dud heñvelrevel hag evit o gwareziñ diouzh ar feulster hag an gwallziforc'h.\nE broioù all avat e vez kendalc'het c'hoazh d'o gwalldiforc'hiñ, o vezañ ma c'hell un den bezañ skarzhet diouzh e labour, difennet da zebriñ e lec'hioù zo da skouer abalamour d'e/he revelezh. E meur a vro ouzhpenn, dreist-holl er broioù ma ren eno ar charia e c'hell bezañ bac'het ha betek lazhet an den-mañ-den peogwir eo heñvelrevel.\nDre vras e c'heller lâret n'o devez ket an dud heñvelrevel an hevelep gwirioù evit an dud arallrevel en darn vrasañ eus broioù ar bed.\nPar Dibar, testeni gant Yann-Fulub Dupuy, An Alarc'h embannadurioù, 2006.\nKevredigezh Etrebroadel Lesbian ha Gae\nAdtapet diwar « https://br.wikipedia.org/w/index.php?title=Heñvelrevelezh&oldid=1856862 »\nDernière modification le 18 Du 2019, à 09:05


Keleier 13 a viz mae | Tro Menez Are, Kudennoù arc'hant Diwan Kastellin ha Lenn Gwerledan\nJeudi 14 mai 2015 à 21:07 -\nD'an 13 a viz mae hon eus komzet diwar-benn Tro Menez Are, berzh n'eus graet tro 6500 baleer a oa deuet da gemer perzh. Komzet hon eus ivez diwar-benn kudennoù arc'hant skol Diwan Kastellin, mankout a ra etre 5000 ha 6000 euros evit echuiñ ar bloaz. Hag aet omp da reportajiñ e lenn Gwelerdan e-pad ur weladenn gant ur gid !\nTro Menez Are : 6 500 baleer gleb met kontant\nAr barroù glav n' o deus ket spoutet anezho. Tro 6 500 a dud o deus kemeret perzh d'an 13 a viz mae 'barz Tro Menez Are, e Sizhun. An troioù bale etre 5 ha 40 km o deus kaset ar valeerien teid an Elorn, tro dro lenn an Drennek, ha lanneier gouez park an Arvorik. Gounidoù an darvoud a 'za da skoazellañ skol Diwan Komanna. Reportaj Jañ-Luk Bergot :\n"Kalz tud ne ouezont ket mui pelec'h o deus lakaet o oto !"François, a youl vat e Tro Menez Are\n19e00 tro menez are\nGalv skol Diwan Kastellin\nMankout a ra tro 6 000 euro da skol Diwan Kastellin evit echuiñ ar bloaz. 23 bugel a zo skoliatet er skol-mañ. Un neubeut bloavezhioù-zo e oa bet ret ar skol prenañ un ti, met dleoù pounner e n'eus bremañ ar skol. Fa Ribaud Millour, kerent er skol :\n"Kasi 1 000 euro bep miz eo ret paeañ d'an ti bank"Fa Ribaud Millour, kerent er skol\n7e15 Diwan kastellin SON\nLenn Gwerledan : gweladenniñ gant ur gid\nDigor eo d'an holl lenn Gwerledan. Aozet e oa, d'an 13 a viz mae diouzh ar mintin, ar weladennoù kentañ henchet gant ur gid e lenn Kalon-Breizh. Difennet groñs eo gweladenniñ foñs al lenn hep gid. Setu ar weladennerion kentañ a oa re ar mintin-se da vont e traonienn al lenn. Pierre a oa o tont eus Kastellin, daoust d'ar glav e n'oa kemeret perzh er weladenn kentañ :\n"Ur plas kaer tre eo evit gwelout baraj Gwerledan"Per, o weladenniñ al lenn goulo


Ecotourisme Bretagne | Tourisme Durable et responsable\nMor, arvor ha takadoù gwarezet\nHerberc'hierien skouerius bodet e-barzh ar « C'hlub Touristerezh Padus »\nUnan eus ar Rannvroioù pennañ eo Breizh evit a sell ouzh an touristerezh e Frañs. An dra-se zo kaoz e vez kalz a dud e Breizh da vareoù zo eus ar bloaz ha dreist-holl e vezont stank e lec'hioù zo. Evit gwareziñ hec'h endro ha sikour an diorren war an dachenn he deus divizet Breizh mont war-zu an diorren touristel padus.\nEn em vodet eo an dud a labour war dachenn an touristerezh hag an dud a zo o vevañ en takadoù touristel evit mont war-raok abalamour da brientiñ touristerezh an amzer-da-zont. Kement obererezh kaset da benn dija a laka ac'hanomp da dostaat muioc'h-mui ouzh un doare touristerezh padus hag a skiant-vat.\nUl labour hir a vo d'ober ha n'emaomp nemet gant ar penn-kentañ. Fellout a ra deomp avat lakaat brudañ diwar vremañ an obererien a-fed touristerezh o deus grataet e lakafent o louc'h ekologel da zigreskiñ ha kalite ar vuhez da vont war wellaat, deomp da ziskouez e c'haller beajiñ en un doare all.\nPep hini en deus e lod d'ober evit gwareziñ hor planedenn, neuze labouromp holl asambles !\nUn intrudu nevezus : ar C'hlub Touristerezh Padus\nSavet eo bet ar « C'hlub Touristerezh Padus » digor d'ar bourchaserien a youl mont war-raok, evit skoazellañ anezho da zelc'her gant an diorren padus en o embregerezh. Dibabet eo bet an herberc'herien renablet amañ pelloc'h abalamour m'o deus grataet lakaat pevar zra diazez da dalvezout : un degemer a galite, ur politikerezh armerzhel ha sokial a skiant-vat, doujañ d'an endro.\nEvit bezañ sur e vo kinniget ar pep gwellañ deoc'h a-fed kalite ha doujañs d'an engouestloù, eo bet amprouet an holl chomlec'hioù a roomp amañ hervez un hollad eko-notenniñ gant un embregerezh diavaez hag a labour war dachenn an touristerezh padus.\nDibabit ho lec'h degemer diouzh ho tepartamant : mont d'ar bajenn herberc'hiañ\nUr sturlevr 100% Touristerezh Padus\nLennit ar sturlevr « TAO Bretagne », unan eus ar sturlevrioù bihan hag a ginnig ar « chomlec'hioù a-zoare » dibabet diouzh dezverkoù an touristerezh padus.\nLec'hienn : http://viatao.com/\nPetra eo an Touristerezh Padus ?\nAn touristerezh padus zo un doare touristerezh a skiant-vat hag a zouj, hag a warez war hir amzer an danvezioù naturel, sevenadurel ha sokial, a sikour an diorren ekonomikel ha sokial, a aesa d'an dud a zo o vevañ, o labourat pe o veajiñ en takadoù touristel da vezañ en o jeu, kement-se en un doare kengret ha reizh.\nE Breizh e reomp kement a c'haller evit kavout ar c'hempouez, e-barzh gennad an touristerezh, etre al lodennoù armerzhel, sokial hag ar re a sell ouzh an endro. Labourat a reomp asambles gant an holl obererien war dachenn an touristerezh (herberc'hierien, ensavadurioù...), ar pennadurezhioù lec'hel ha rannvroel, ar vizitourien hag an annezidi evit mont a-stroll war-zu un touristerezh padusoc'h ha diouzh ment an den. Lusket omp amañ gant kaerder ha pinvidigezh an dremmvroioù hag ar glad naturel e Breizh, hag ivez gant ar sevenadur bev a vez treuzkaset gant ar Vretoned. Mar fell deomp gwareziñ glad Breizh ha lezel anezhañ war hol lerc'h gant ar remziadoù da zont eo poent ober un dra bennak !\nTalvezout a ra touristerezh padus ha touristerezh a skiant-vat kement an eil hag egile, enno e kaver an holl seurtoù touristerezh a reer anv anezho izeloc'h hag a dalvez evit holl skourroù gennad an touristerezh (mor, menezioù, maezioù, evit an dud pinvidik ha kement zo).\nEkotouristerezh, touristerezh reizh, kengret, sokial... zo skourroù strishoc'h el luskad bras-se a glask stummañ ur bed gwelloc'h dre ar veaj.\nTouristerezh reizh ha kengret\nSellet a ra dreist-holl ouzh an darempred etre an Norzh hag ar Su. Gant an touristerezh reizh e c'hall pobladoù ar Su tennañ muioc'h a c'hounid sokioarmerzhel diwar an touristerezh, rak asambles ganto e vez kaset war-raok hag evit gwellaat o stad bevañ.\nBodañ a ra an touristerezh kengret an doareoù touristerezh dazeilat a laka an dud hag ar c'hejañ e-kreiz ar veaj, hag a sikour diorren al lec'hioù m'int staliet. Lakaat tud ar vro da gemer perzh en obererezhioù touristel, doujañ an den en e-unan, ar sevenadurioù hag an endro, rannañ an danvezioù a vez produet en un doare reizh, setu aze diazezoù an doare touristerezh-se.


Pajenn:Imitation ar Verc’hes Vari.djvu/89 - Wikimammenn\nPajenn:Imitation ar Verc’hes Vari.djvu/89\nlevr i. chab. x.\nzisques ho c’harer, eo ar sourci memes pehini a guemerer da bellaat ar greden e vent dangerou.\nOll e zomp great eus ar memes pri. Erruout a ell ganeomp ar pez a zo erruet gant qement a re-all, pere, siouas ! o deus anavezet ho sempladurez hac a so bet surprenet.\nPeguement bennac ma renqer fiziout e sicour graç Doue, eo pec’het en em exposi evel atao d’an danger. Ar sicour-se n’en deo assuret da zen nemet d’an hini en em gav en dentation eb he beza clasqet.\nPa ho pezo gounezet victoriou epad meur a vloaves var an drouc-speret eus an impurete, n’en em gredit qet, evit qement-se, impossubl da veza trec’het.\nEn em zisfichit atao anezan hac eus ho nerz hoc’h-unan. Bezit fidel da evita an occasionou en em bresant deoc’h bemdes bac a gresq dre finessa an drouc-speret. Neuse Doue a royo deoc’h graçou nersus, en occasionou-se pere en em bresant pa songer an nebeuta ha pere ne aller da drec’hi nemet dre ur vertus crên meurbet.\nO Guerc’hes, mam Doue ! obtenit din an difizianç-se ac’hanon va-unan, ar brudanç-se em actionou ; ar vortification eus va daoulagad, eus va zeaud, eus va diouscouarn, qen necesser din evit en em gonservi didach dioc’h al lubricite.\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/89&oldid=109653 »\nKemmoù diwezhañ degaset d'ar bajenn-mañ d'an 8 Du 2017, da 01:18.


Ur c'huzul skoazell evit Diwan Roazhon ? - Skol Diwan Roazhon\nUr c’huzul skoazell evit Diwan Roazhon ?\nGouzout hiroc’h war « Ar Skoazell » 4 a viz Du 2010\nVéronique Aulnette an distro ! Goude ur bloavezh sabbatek e kinnig deoc’h bet prezidantez Diwan Roazhon kemer perzh en emvod reiñ lañs da Guzul skoazell Diwan Roazhon. Setu al lizher bet kaset ganti :\nBet oc’h, met n’oc’h ket ken\ntad pe mamm d’ur bugel e Skol Diwan ?\nDEUIT ‘TA DA REIÑ SKOAZ DA SKOL DIWAN ROAZHON !\nNevez-flamm : adlañset e vo kuzul skoazell Skol Diwan Roazhon.\nPiv a c’hall kemer perzh ? An holl vignoned ha pep hini ac’hanoc’h. Kement hini a zo tomm ouzh ar brezhoneg ha troet gant Diwan.\nPetra eo labour ar c’huzul skoazell da Diwan Roazhon ? Aozañ an oberererezh da skoazellañ skol Diwan Roazhon ha da vrudañ Diwan e-touez an tiegezhioù, an dilennidi, hag ar re all. Sikour Diwan da greskiñ mat.\nPerak adlañsañ kuzul skoazell Diwan Roazhon ? Evit disammañ tud ar skol, ma c’hallo tud Diwan Roazhon kaout amzer d’ober gwelloc’h war-dro ar skol, ar 120 skoliad hag an 13 den gopret.\nKuzul skoazell Diwan Roazhon zo un aozadur emren ha distag diouzh ar gevredigezh Diwan Bro Roazhon.\nEMVOD ADLANSAN AR C’HUZUL SKOAZELL\nD’AR MEURZH 16 A VIZ DU\nda 8e30 da noz e Skol Diwan, 31 bali Portugal e Roazhon\nBezit niverus : ezhomm zo ac’hanoc’h da reiñ startijenn ha mennozhioù fresk evit kas ar skol hag ar yezh war-raok.\nMamm da vugale bet e Diwan Roazhon\nBet prezidantez Diwan Roazhon\nBet teñzorerez Diwan Roazhon\nDanvez-ezel er C’huzul-Skoazell\nvero.jluc.aulnette chez free.fr\n06 84 11 98 57a\n35 embregerezh evit 35000€ evit skoazellañ Diwan !\n"35 embregerezh evit 35000€ evit skoazellañ Diwan" eo anv ar c’houlzad bras a vo roet lañs dezhañ a-benn… Lenn pelloc’h\n30 a viz Meurzh 2011\nLañset eo ar Skoazell mod nevez : emvod kentañ d’an 9 a viz Kerzu\nSanset e oa emvod ar 16 a viz Du adlañsañ ar Skoazell. Un emvod krouiñ ur Skoazell nevez e oa bet benn ar fin kar ne oa ket anavezet izili ar Skoazell kozh hag ar statudoù oa da adkempenn un tamm mat. Setu izili ar Skoazell mod nevez :… Lenn pelloc’h\n25 a viz Du 2010


Prederiañ war ar brezhoneg e bed an niverel — Mignoned ar brezhoneg\nMignoned ar brezhoneg / Keleier / GBB / Prederiañ war ar brezhoneg e bed an niverel\nPa vije gant Ofis Publik ar Brezhoneg, gant kevredigezh an Drouizig pe gant hiniennoù ez eus bet troet e brezhoneg un toullad ostilhoù dija. Meziantoù evel Firefox pe LibreOffice a gaver, lec’hiennoù evel Wikipedia pe Facebook a c’heller implijout e brezhoneg pe zoken un nebeud c’hoarioù (Steredenn, Minecraft…). E kêriadenn an niverel e vo lakaet an dud da zizoleiñ an ostilhoù-se, da staliañ anezho war o binviji ha da amprouiñ ar meziantoù, pe c’hoazh da eskemm gant an droerien.\nEvit klask derc’hel da vont gant an hent boulc’het ha kas ar preder war-raok e vo dalc’het un daol-grenn d’ar Sadorn 20 a viz Mae e kreizig-kreiz Gouel Broadel ar Brezhoneg e Langoned. Lakaet e vo ar gaoz eta war an ezhommoù : penaos kaout ur GPS a oar brezhoneg pe ober gant hor yezh war ar rouedadoù sokial? Gant peseurt aozadur e c’hell seurt raktres bezañ douget? Penaos arc’hantaouiñ an diorren? Penaos kendrec’hiñ an embregerezhioù da ginnig ar brezhoneg e-touez yezhoù o frogrammoù?\nEvit kement ostilh niverel ez eus ur pezh labour treiñ fonnus ha lakaet e vo war-wel an diaez m’eo a-wechoù da gas da benn gant nebeut a dud. Met arloadoù nevez diorroet e brezhoneg a c’hellfe dedennañ implijerien e yezhoù all ivez. Peadra marteze da ijinañ ur patrom ekonomikel evit micherelaat lusk an niverel e brezhoneg?\nDizoleiñ, eskemm ha prederiañ a vo graet neuze e kêriadenn an niverel. Peadra da zedennañ an arbennigourien kement hag ar frioù kurius.\nEmbannet gant Yves-Marie Derbré-Salaün er gazetenn Ya!


Askorn - Wikipedia\n(Adkaset eus Askornek)\nUn askorn (liester : eskern) a zo unan eus ar pezhioù danvez kalet-tre ha dibleg a ya d'ober ur framm e korfoù ar mellkeineged. Ar skeledenn, pe ar c'horf-eskern, eo an anv a vez graet eus hollad an eskern staget warnañ an elfennoù gwak evel ar c'higennoù dre ar stirennoù, ar flugez hag an empenn (hemañ enklozet e boest ar c'hlopenn).\nDeskrivadur an eskern dre vras\nStudi an eskern eo an askornouriezh.\nRolloù an eskernAozañ\nLiesseurt eo rolloù an eskern :\ngwareziñ : gwareziñ a reont an organoù er c'horf, evel ar c'hlopenn a warez an empenn, pe ar c'hostezennoù a warez ar galon hag ar skevent ;\nframmañ : gante e chom ar c'horf en e dalc'h ;\nfiñval : ur c'henlabour zo etre an eskern, kigennoù ar skeledenn, ar stirennoù, ar stagelloù hag ar c'houbloù evit krouiñ fiñvadennoù ;\ntreuzkas ar son ;\nkenderc'hañ gwad : mel an eskern hir eo a genderc'h kelligoù ar gwad ;\nstokañ danvezennoù meinel, dreist-holl kalkiom ha fosfor ;\nboniañ faktorioù kreskiñ ;\nboniañ druzoni ;\nmirout ar c'hempouez trenkenn-bazenn ;\nGant raz eo graet an eskern evit reiñ o c'haleter hag o fetister ken e c'hellint dougen pouez ar c'horf, ur pouez a c'hell bezañ kaset war un nebeud anezho evel eskern an treid pa ya an den pe al loen war e sav. Koulskoude ez eus ul lodenn gleuz e diabarzh an eskern, el lec'h m'emañ ar mel askorn.\nPep elfenn galet a c'hell bezañ keñveriet ouzh askorn ar mellkeineged a vez graet "askorn" anezhi : askorn kerez (kalonenn gerez), da skouer, hag heñvel evit ar frouezh all kalonennoù enno.\nSellit ouzh ar ger Askorn er\nAdtapet diwar « https://br.wikipedia.org/w/index.php?title=Askorn&oldid=1889077 »\nDernière modification le 3 Kzu 2020, à 21:00\nKemmoù diwezhañ degaset d'ar bajenn-mañ d'an 3 Kzu 2020, da 21:00.


Pezh-c’hoari dre glevet\nUr c’henlabour arzel ha skiantel etre TEATR PIBA hag an IFREMER\nStummoù – Brezhoneg / Joual (Kebek) pe Saozneg / Joual\nAdaleg 12 vloaz\nPadelezh ~ 70 mn\nNiver a arvestour ~ 90/150\n“Un dachennad a zour tomm eo “Lucky Strike”, ur c’hilometrad karrez eo homañ, gant torgennoù kizellet mat, gant runioù, krec’hioù-tan bev, plaenennoù bras meurbet, ha tornaodoù serzh. Chom a reomp boemet evit ar wech kentañ, war grap an torgennoù-se e virvilh an naoueier forzh pegement. Tropadoù bras divuzul a zo warno, leun a loened a-vordilh tout, bodet ken stank ken n’eus ket tu diforc’hañ anezho tout war an dro. Diniver int. Ken stank int ken ez int ha strizh eo o zachenn vevañ ken ez eo. Anavezout a reomp pesked. O toullañ o hent emaint e touez ar pezh a c’hellfe bezañ miliadoù ha miliadoù a bikoloù meskl divent o sevel o c’hregin lemm d’an nec’h. Brav eo d’an nen klask keñveriañ an traoù gant ar pezh a anavez dija hag a wech mañ larfemp eo heñvel walc’h pezh a welomp deus modoù difenn ar grenn-amzer.”\nDavid Wahl, Donvor, Deiz-levr Donvor, Gwengolo 2017\nDiwanet eo ar raktres Donvor diwar ur c’henlabour arzel ha skiantel a hir dermen. Krouet e vo an abadenn e miz genver 2020. Pedet e vo an arvestourien da zizoloeiñ ur pezh-c’hoari dre glevet dic’hortoz. Ur jestr barzhoniel ha marvailhus an hini eo a gont ergerzhadeg-deskoni ar skrivagner David Wahl hag e genseurted deus ar morioù don da benn pellañ douaroù ar c’hornog. E kreiz al leurenn-aozañ ‘n em lako an arvestourien evit ur veaj da santout war an harz etre an huñvre hag ar gwirvoud, etre an isfontoù, ar vuhez war-vor hag an douaroù orin.\nRen arzel – Thomas Cloarec\nSkrivañ ha dramaouriezh – David Wahl\nSkoazell war al leurenniñ – Mai Lincoln\nTreiñ – Tangi Daniel\nC’hoari ha trouziañ – Charlotte Heilmann, Karine Dubé-Guillois, Krismenn\nKrouiñ ha merañ ar son – Gwenole Peaudecerf\nKrouadenn son ha trouziañ – Elodie Fiat, Pablo Salaun, Philippe Ollivier\nSkiantourien – Pierre-Marie Sarradin, Jozée Sarrazin\nMerañ ar produiñ – Tony Foricheur\nKen produiñ : Ar C’houartz, Leurenn Broadel Brest – Ti ar C’hoariva, Brest – Océanopolis\nSkoazell : Ifremer-Brest, Ocean Networks-Canada, Intinéraire(s) d’Artiste(s)\nKenober Naoned/Roazhon/Brest : Au bout du plongeoir-Kêr-vamm Roazhon, Chapel Derezo-Kêr Brest, Labouradegoù Chantenay-Kêr-vamm Naoned, Skolveur Breizh ar C’hornog LabexMer, Rannvro Breizh, Ensavadur Gall-Rannvro Breizh, Kuzul Departamant Penn-ar-Bed, Koñsuldi Bro C’hall e Vancouver, Skol-Veur Victoria (Kolombia Breizh-Veur).\nAdalek an 18-01-20 betek ar 25-01-20 Ti ar C’hoariva – Brest\n10-03-19 Ar Feilhañserezh – Creil


Ur mafia (pe maffia) zo un aozadur torfedourien, gant renerien guzh, hag a glask pinvidikaat dre sachañ arc'hant digant an dud, dre gaer pe aliesoc'h dre heg, dre spontañ an dud pe dre ober droug dezho pe d'o c'herent. Klask a ra pep mafia en em silañ er gevredigezh hag en ensavadurioù. Alies e lavarer « mafiosi » eus an izili ( « mafioso » en unander) diwar skouer an italianeg.\nUnan eus obererezhioù ar mafia eo lavarout « gwareziñ » stalioù (ostalerioù da skouer) ha rediañ an dud da baeañ un tailh evit bezañ gwarezet : ar re ne fell ket dezho paeañ a vez gourdrouzet, pe distrujet o madoù. Unan all eo klask ren war an ekonomiezh e-maez al lezenn : gwerzh an dramm, an armoù, kuzhat lastez dañjerus.\nAr mafia zo ivez un anv hollek roet da veur a aozadur bihan hag a glask, a-wechoù, brasaat diwar-goust ar re all.\n3 Istor ar Cosa Nostra\n3.1 Un tamm geriaoueg\n3.2 Ar penn-kentañ\n3.3 Adalek ar bloavezhioù 90\n4 Mont en dro ar Cosa Nostra\n4.1 Lidoù sikilianeg ar Cosa Nostra\n4.2 Tud a zo bet anvet er mafia\n4.3 Terminidigezh ar rannoù er mafia\n5 Mont en dro ar mafia\n5.1 Emgann a-enep ar mafia\n5.2 Ar mafia en ekonomiezh\n6 Mafia all\n7 Tud anvet a oa a-enep ar mafia\n8 Tud anvet eus ar mafia\n9 Filmoù,c'hoariou video\n9.2 C’hoarioù video\nDont a ra an anv eus ar ger italianek mafiosi e-lec'h ma vefe kroget ar c'hentañ mafia, goude ma n'omp ket re sur eus pelec'h e vefe kroget nag eus pegoulz ez eo kroget.\nUn nebeud martezeadennoù zo bet savet diwar-benn orin ar ger mafia.\nGallout a rafe an anv dont eus ar ger arabek Ma'fiya (معفية ) hag a dalv ne baeont ket a dailh. Met gallout a rafe dont eus ar sikilianeg ivez. Dont a rafe ar ger mafia eus maffi hag a zo un tamm eus sternaj ar marc'h. Eus maffi e teufe an anv-gwan maffiusu a dalvez un den gwisket mat.\nImplijet vez ar ger mafia en ur mare pemdeziek nemet adalek 1863 gant ar pezh I mafiusi di la vicaria gant Giuseppe Rizzotto hag Gaetano Mosca. Goude ar pezh-se e vo implijet ar ger-se en un doare boutin abalamour d'ar berzh graet gant ar pezh. Er bloavezhioù 1860 e krog da vezañ implijet ar ger mafia gant an dud a renk uhel, da envel ur strollad tud gant doareoù fall.\nKrediñ a reer e oa kroget ar mafia en Italia ar Su (Mezzogiorno) war-dro an XIXvet kantved. Memes ma vefe posupl e vefe bet aozadurioù eus ar memes doare o vont en dro e broioù hag e mareoù all. Meur a vafia a zo e kreisteiz Italia, e-giz ar re-mañ:\nCosa Nostra (Sikilia)\nSacra Corona Unita e Puglia\nAn aozadurioù torfedourien gwelet e-giz mafia stricto sensu eo ar mafiaoù italian, ar Yakuza, ar mafia Italian-hag-Amerikan, ar mafija serb, ar mafiya rusian ha kalz reoù all eus an aozadurioù bihan d'ar reoù bras. Bez eus ivez an aozadurioù a ra war dro an dramm e-giz e su Bro-C'hall pe e Maroko. Met ar re-se ne vezont ket anvet mafia abalamour ma n'o deus ket tout ar pezh a ra ur mafia : an dud e-penn o vevañ pelloc'h eget ar re a ya da adwerzhañ an dramm, ar re n'o deus nemet un dra da labourat e-giz an dramm pe ar c'hoarioù arc'hant ne veront ket kalz a draoù.\nAn orin gwir eus ar mafia a zo ar stourm a-enep an dud a teue da vevañ en o bro. Abalamour ma teue tud eus an estren vro hag a lake o galloud en o vro e-giz e Sikilia e-lerc'h ma z eo bet gouarnet ar vro gant meur a zud e-giz an arabek en XIvet kantved pe gant an Normaned da c'houde. A-enep d'an dra-se ez eo bet krouet ar mafia evit stourm a-enep an dud eus an estren vro a gemere ar galloud hag a lake anezho en ur stad fall en ur gemer tout ar pezh a c'hellfe bezañ gwerzhet met gant ar mafia e veze sikouret an dud paour en ur laerezh traoù d'an estrañjourien, met da c'houde ez eo en em treuzfurmet an aozadur bihan-se en un aozadur a lâre e garez tud zo en eskemm d'un tamm arc'hant, ha disoñjet eo bet ar pal kentañ a oa sikour ar re baour.\nIstor ar Cosa NostraAozañ\nUn tamm geriaouegAozañ\nDorn ar Mafia\nAn omerta : a zo al lezenn a garez ar mafia, power gant al lezenn-se ne vez ket droad komz eus ar pezh a reont mod all e vezont lazhet. Rediet int da lavar ur frazenn (ne welont ket, ne glevont ket, ne gomzont ket) gant al lezenn-se e vez miret ar mafia, an den bet treitouret a rank lazhañ an den en deus diskuilhet anezhañ.\nAr pentito : un den keuziek, da lâret eo un den a zo aet kuit eus ar mafia hag a zo a-du da terriñ an emglev o deus graet pa int deuet er mafia (an omerta) hag a ro keloù d'an archerien eus piv zo er mafia petra reont hag en eskemm an archerien a zo sañset gwarezi anezho.\nAr cosca : a zo un aozadur eus ar mafia hag a gont muioc'h ur bern a aozadurioù eus ar mafia met bihanoc'h.\nAr pizzo : a zo anv ar racket e Sikilia. Servij a ra d'ar mafia evit sevel an tailhoù o deus ar genwerzherien da baeañ evit bezañ « gwarezet » gant ar mafia.\nAr gabbelluto: a zo un den eus ar mafia hag a bak ar pizzo (eus an italianeg gabella (tailh) hag a teu eus ar brezhoneg kozh kabalenn (kemer perzh).\nE-pad pell amzer ez eo bet komzet eus orin ar mafia daosk hag e oa kroget er grenn-amzer pe goude. C'hoazh bremañ ne ouzer ket mat pegoulz e vefe kroget, ar pentito Tommaso Buscetta marv bremañ a grede e oa ganet ar mafia er grenn-amzer met an dud a-vremañ hag a ra war dro an dra-se a gred e vefe kroget pelloc'h er XVvet kantved da skouer, 'blamm ma vez kredet e oa o fall kentañ gwareziñ ar bobl, hag en amzer-se e oa ar spagnoleg o tont war enezenn Sisilia, met n'ez eus ket tu gouzout gant resister pegoulz ez eo kroget, blamm ma ne vez ket a-walc'h a brouennoù. Tu zo krediñ e vefe « Robin Hood » unan eus an istorioù kentañ a gomzfe eus ar mafia evit bezañ gwelet mat gant ar bobl.\nGoude an dispac'hioù etre 1848 hag 1860 enezenn Sisilia a oa deuet da vezañ ul lerc'h anarkiezh. Gant an dra-se e krog aozadurioù bihan da laerañ ha d'ober war dro marc'had an armoù hag all, an dra-se a vo ar c'hentañ mafia.\nMet goude e vo krouet ur gouarnamant all e Roma hag ar gouarnamant-se na asanto ket tout ar pezh a veze graet gant ar mafia. Neuze en XIXvet kantved e kemmont o doareoù d'ober ha posupl e vefe eo ar mafia a anavezomp bremañ ar memes hini hag an hini eus an XIXvet kantved.\nAdalek ar bloavezhioù 90Aozañ\nAdalek un nebeud bloavezhioù e krog Italia da reiñ taolioù bihan d'ar mafia. Adalek an taolioù bihan-se e vez lakaet e pleustr gant al lez-varn an « oberiadenn daouarn prop ». Ggant an oberiadenn-se e vo paket un toullad mat a dud a oa plaset uhel er mafia hag ivez tud politikel a gemere un tamm eus an tailhoù da skouer pa ez aent da reiñ anezhe d'an dud karget ouzh an aferioù-se. Mont a rae gwelloc'h gwellañ stad ar Stad.\nMet ar mafia a ya da ziskleriañ ar brezel da Italia. En ur lazhañ da skouer 4 den hag o doa krouet an oberiadenn daouarn prop (Carlo Alberto Dalla Chiesa, Rosario Angelo Livatino, Giovanni Falcone ha Paolo Borsellino en ur implij evit pep hini un tonenn a TNT). Gant ar muntr-se e vo paouezet an emgann a enepto. Adkregiñ a raio met ne vo ket ken efedus hag an hini a-raok.\nE 2004 e straedoù Naplez e vo graet manifestadegoù a-enep ar mafia. Er memes bloavezh an enebiezh etre ar mafia a raio 139 den marv, er c'harterioù paour dreist holl. Ne vo ket ken kreñv hag an emgannoù bet er bloavezh 1981 e lerc'h ma oa bet 273 den marv. Abalamour d'an tud marv e vo krouet ur bern a lec'hiennoù a-enep ar mafia.\nMont en dro ar Cosa NostraAozañ\nLidoù sikilianeg ar Cosa NostraAozañ\nE-barzh tost pep familh eus ar mafia e vez ul lid pa tremen un den hag a oa « kevredad » hag a zo o vont da vezañ « soudard ». E-pad al lid-se e vez troc'het biz an den a zo o vont da vezañ "soudard" ar gwag a gouezh war ur skeudenn santel, lakaet e vez an tan d'ar skeudenn-se e-barzh dorn an den e-pad m'emañ ar skeudenn o teviñ, an den a zo o touiñ ne ziskuilho ket e gamaladed, hag aze ez eo echu al lid, an den a zo un den eus ar familh bras eus ar mafia.\nAr Sikilianed o deus ivez ul lezenn anvet "omerta" hag a vir anezho da lâr petra a reont mod-all e vezont lazhet ar merc'hed e-giz ar baotred pe ar vugale.\nTud a zo bet anvet er mafiaAozañ\nCalogero Vizzini (1877-1954), a oa ur paeron eus ur familh mafian, anvet e oa dindan anv Don Carlo, just goude ar c'hentañ brezel bed e vefe unan eus ar re gentañ o vezañ ur capo di tutti i capi.\nStefano Magaddino (1891-1974), un den kozh eus ar Cosa Nostra hag a oa anvet e kêr "buffalo" hag e "detroit"\nGiuseppe Genco Russo (1893-1976), mestr ur familh anvet Mussomeli, pennherer Calogero Vizzini.\nMichele Navarra (1905-1958), mestr ar familh Corleone deus 1930 betek 1958.\nSalvatore Greco (1923-1978), mestr ar familh Ciaculli, en oa kentañ sekretour eus ar c'hentañ kofridi eus ar mafia sikilian e 1958.\nTommaso Buscetta (1928-2000), ar c'hentañ den hag a komzo eus ar mafia (ur "pentito") e 1984.\nStefano Bontade (1939-1981), mestr eus ar familh Santa Maria di Gesù.\nBernardo Provenzano (ganet e 1933), gwelet e-giz unan eus a re greñvañ eus ar mestroù sikilian. Klasket e oa gant an archerien e 1963 a paket eo bet e 2006.\nTerminidigezh ar rannoù er mafiaAozañ\nDon : paeron ur familh eus ar mafia, un ezel a gevred gant ar familh, italian pe sikilian ar peurliesañ.\nCapo di Tutti i Capi : ("ar mestr eus ar mestroù") da lâret eo Matteo Messina Denaro evit ar mafia sikilian, Renato Gagliana evit ar Sacra Corona Unita hag Francesco di Boille evit ar Cosa Nostra.\nCapo di Capi Re : (un titl roet d'un den a enor eus ar mafia hag a zo war e leve, troet vez e-giz "mestr roue ar mestroù") da lâret eo Vicenzo di Boille evit ar Cosa Nostra.\nCapo Crimine : a zo un den hag a ver tud hag a zo enrollet evit mont da welet an dud o deus kudennoù ganto.\nCapo Bastone : a zo un den dindan live ar Capo Crimine hag a ren un nebeud a dud pa vez ezhomm mont da gwelet tud a ne baeont ket buan a-walc'h evit rediañ anezho da baeañ buanoc'h (gwelet e-giz un "Underboss").\nConsigliere : un den hag a sikour ar capo di tutti i capi, un alvokad eo an aliesañ.\nCaporegime : un mestr hag a gourdon un dek bennak a soudarded.\nSgarrista : pe Soldato "soudard" un den hag a servij e-giz ur soudard.\nPiccioto : "den bihan" ul live izel hag a servij evit al labour groñs.\nMont en dro ar mafiaAozañ\nMont en dro ar mafia a zo gant un doare gounit arc'hant oc'h ober traoù difennet. Gounit a reont arc'hant da skouer gant:\nan trafikerezh armoù\nar gwerzh dramm\nan trafikerezh bugale\nar gwennaat arc'hant\nar c'hoarioù arc'hant (kasino da skouer)\nan trafikerezh organoù\nAr mafia a zo graet e stumm ur biramidenn e-giz stumm un aozadur modern. Gant un den e-penn ha dindanañ ar re a labour evitañ.\nEmgann a-enep ar mafiaAozañ\nAn emgann a-enep ar mafia a zo diaes kenañ, peogwir e vez kavet kalz a wech aozadurioù hag a c'hell cheñch lec'h buan-tre, ha gwennaat o arc'hant ken buan. Evit an dra-se ez eo bet krouet savadurioù e-giz Interpol evit adkavout tud eus ar mafia pa traoù all e-giz bugale kollet. Gant an aozadur-se e vez adkavet kalz a dud hag a zo bremañ en toull-bac'h. Ma ne vije ket aozadurioù e-giz-se ne c'hellfe ket bezañ paket an dud klasket gant ar polis pe nemet dre un taol-chañs.\nE Alamagn e vez un aozadur hag a klask ober war dro ar mafia ha tud all, anvet eo ar "Bundeskriminalamt". E Italia ez eo an "DIA" hag e Amerika "FBI" pe "DEA". Hag "Interpol" evit ar bed a-bezh pe tost.\nAr mafia en ekonomiezhAozañ\nAr mafia pa za en ekonomiezh n'eo ket nemet en un doare direizh. Gounit a ra arc'hant en oc'h ober traoù aotreet, met a guzh tost bepred un aozadur diaotre.\nAr mafia a c'houlenn arc'hant en eskemm d'ur surentez e-keñver ar mafia all pe an dud o defe c'hoant ober traoù a-enep e stal, met ma n'int ket a-du bezañ gwarezet e vez torret o stal, lakaet an tan en o stal, pe kemeret ar vugale evit e vefent a-du a-benn ar fin a ma n'int ket, lazhet e vezont, hag un den a-du da vezañ gwarezet a kemer o flas.\nAn arc'hant dastumet a zo diaes kennañ da adtapout gant an archerien, abalamour ma cheñch dorn buan-tre. An doareoù nevez a c'hell sikour anezho e-giz internet, ar piratiñ a zo deuet un doare boazh evit gounit arc'hant hep fiñval.\nAr ger mafia a vezo implijet dreist-holl evit an aozadur torfedourien italian, met e vez implijet ivez evit n'eus forzh peseurt aozadur torfedourien hag a zo frammet, e-giz :\nAr mafia albanat\nAr mafia bulgarat\nAr mafia sinaat\nAr mafia italian-hag-amerikan\nAr mafia japanat\nAr mafia polonat\nAr mafia rus\nAr mafia serb\nAr mafia turk\nTud anvet a oa a-enep ar mafiaAozañ\nTud anvet eus ar mafiaAozañ\nEr sinema ez eus bet graet kalz a filmoù war ar mafia. En o zouez :\nLittle Cesar, 1931, Mervyn LeRoy\nL’Ennemi Public, 1931, William A. Wellman\nPépé le Moko, 1937, Julien Duvivier\nWhite Heat, 1949, Raoul Walsh\nTouchez pa au grisbi, 1954, Jacques Becker\nLe Cave se rebiffe, 1961, Gilles Grangier\nGuerre des gangs a Okinawa, 1971, Kinji Fukasaku\nMean Streets, 1973, Martin Scorsese\nCombat sans code d'honneur, 1973, Kinji Fukasaku\nCent Jours a Palerme, 1984, Giuseppe Ferrara\nThe Untouchables, 1987, Brian De Palma\nLes Infiltrés, 2006, Martin Scorsese\nBugsy, 1991, Barry Levinson\nYear of the Dragon, 1985, Michael Cimino\nThe King of New York, 1990, Abel Ferrara\nViolent Cop, 1989, Takeshi Kitano\nUn nouveau Russe, 2001, Pavel Lounguine\nCasino, 1995, Martin Scorsese\nMafia Blues, 1999, Harold Ramis\nLa siciliana ribelle, 2007, Marco Amenta\nEr skinwel e vez ivez kavet filmoù diwar-benn ar mafia :\nThe Sopranos graet gant David Chase\nOz a zo ur rummad HBO a gomz eus un toull-bac’h e-lec’h ma'z eus tud eus ar mafia italian hag a ra traoù difennet\nThe Simpsons e-lec’h ma c'haller gwelout tud eus ar mafia a-wechoù\nGotti, un telefilm HBO hag a gomz eus ur mestr eus ar mafia marv hiriv an deiz\nUn flic dans la mafia, graet gant Stephen J. Cannell\nAdkavet e vez ar mafia e-barzh ar c’hoarioù video :\nMafia, krouet e 2002 evit Windows, PlayStation, Xbox 360 hag GameCube. Savet eo bet gant ur strollad tchek. Istor un den hag a za e-barzh ar mafia italian-hag-amerikan er bloavezh 1930 eo.\nGrand Theft Auto, istor un den hag a labour evit kalz a aozadurioù disheñvel eus ar mafia.\nWeedcity, ur c’hoari deuet er-maez e 2008, e lec’h m'ho peus da gwerzhañ dramm, mont er c'hazino hag all.\nThe Godfather, deuet er-maez e 2006, istor ar film « The Godfather » eo.\nYakuza a zo istor un den a labour evit ar yakuza e Tokyo.\nEnep ar mafia: http://www.ouest-france.fr/naples-la-grande-manifestation-anti-mafia-de-libera-332541\nAdtapet diwar « https://br.wikipedia.org/w/index.php?title=Mafia&oldid=1892958 »\nDernière modification le 24 Gen 2021, à 15:35\nKemmoù diwezhañ degaset d'ar bajenn-mañ d'an 24 Gen 2021, da 15:35.


Mindrailherez Kalashnikov - Wikipedia\nAr PK (rusianeg : Пулемёт Калашникова, Pulemyot Kalachnikova "Mindrailherez Kalachnikov") zo ur vindrailherez 7.62 x 54 mm ijinet gant Mic'hail Kalachnikov ha savet da gentañ en URSS ; e Rusia e vez produet hiziv-an-deiz.\nAr vindrailherez PK orin a oa bet implijet adalek 1961 ha gwellaet gant ar stumm PKM e 1969 evit kemer lec'h ar mindrailherezioù SG-43 Goryunov, anvet ivez "SGM", hag an RP-46 a oa er servij. Implijet e vez c'hoazh ar vindrailherez Kalachnikov gant an droadegiezh en talbenn pe war karbedoù stourm eus an nerzhioù lu rusian.\nAr PK a zo bet gwerzhet kalz en estrenvro ha kenderc'het e vez c'hoazh e broioù estren dindan aotre.\nAdtapet diwar « https://br.wikipedia.org/w/index.php?title=Mindrailherez_Kalashnikov&oldid=1879089 »\nKemmoù diwezhañ degaset d'ar bajenn-mañ d'an 18 Mez 2020, da 20:45.


Pajenn:Morvan - Buez ar Zent, 1894.djvu/215 - Wikimammenn\nPajenn:Morvan - Buez ar Zent, 1894.djvu/215\n22 a Veurs\nsantez katell a jenn\nD’ann oad a drizek vloaz e falvezaz d’ezhi kuitaat ar bed evit mont d’ar gouent: eur c’hoar leanez e devoa dija. Mes kavet e oue re iaouank ha ne oue ket resevet. A benn tri bloaz goude, he zud he dimezaz da eunn dijentil a Jenn, hanvet Julian Adorno. Ann dimezi-ma a oue great evit unani diou lignez hag a ioa kasouni entrezho abaoue pell amzer. Hogen, ar Zantez n’e devoue\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/215&oldid=137399 »


Pajenn:Milin - Gwechall-goz e oa.djvu/71 - Wikimammenn\nPajenn:Milin - Gwechall-goz e oa.djvu/71\nhen digeri follenn ha follenn. Kaer en doa trei, dre ma troe ne wele nemet paper bet gwenn, amzer a oa, ha brema melenet ha hanter-zebret gant ar prenved. Evelato e tro ar follennou beteg an diveza, ha war an diveza follenn e kav d’ezan ez eus skrivet eun dra bennak. Ne wel ket a-walc’h petra ; ma rank rnont er-meaz evit sellet pisoc’h petra ’oa, ha ma lenn :\n« Neb a eo perc’hen d’in-me en deus ar pez a gar, hag a ra kement tra a falvez d’ezan da ober : n’en deus nemet goulenn. »\n— E feiz, a zo mat ! eme ar martolod. N’eus ket kalz a leoriou hag a dalvezfe heman. Sada eun taol kaer great ganen-me avad hirio, mar deo gwir am eus lennet. Red eo gwelet.\nHa heman dioc’htu, ha naon du ha sec’hed d’ezan, a lavar :\n— Ra vo ama dioc’htu peadra d’in da zibri ha da eva !\nHa n’en doa ket peurlavaret, ma ’z oa eno kement tra en doa goulennet. Hag hor Breizad lakaat al leorig en e c’hodell kempenn, ha staga ganti dioc’htu. Eur c’hofad a reas ma ’z oa spontus, ha kement en doa evet, ma horelle war e zivesker.\nPa voe echu e bred gantan, ez eas ac’hano gant e leor, laouen hag en eur gana.\n— Me am eus kavet peadra da zibri ha da eva ! emezan.\n— Hast affo dont ’ta, eme ar re all o youc’hal warnan E pelec’h out-te chomet ?\nHeman a gane atao « An hini goz ».\n— E pelec’h, eme ar re all, ec’h eus-te kavet kemend-all a draou ?\nAdtapet diwar « https://br.wikisource.org/w/index.php?title=Pajenn:Milin_-_Gwechall-goz_e_oa.djvu/71&oldid=136709 »


Degemer al lec’hienn > Ar strolladoù > Strollad Forst Fouen\n21, Hent Pen ar Ster\n29940 – Ar Forest-Fouenant\nKrouet eo bet ar strollad e 1997. Un dek Komedian bennak (Marc Perrot, Michel Andro, Françoise Goaper, Odile Costaouec, Eugène Cosqueric, Colette Tudal, Jean-Paul Quéméré, Andréa Barillec…) «Dorn-ha-Dorn» evit brudañ brezhoneg bro Fouen gant pezhioù-c’hoari bev.\n24 a viz Gwengolo 2012\n11 a viz C’hwevrer 2011\n«Friko boued touseg» zo ur pezh-c’hoari diwarbenn ur pemp a dud deuet o koanian asambles diwar boued touseg dastumet ba park ar c’houvidi hag ur gad dastumet er memes lec’h. Ha binimus eo ar boued touseg? C’hwi a ouio en ur dont da sellout ouzhomp. Pezh skrivet gant Joseph Bronnec, mestr-skol kozh Ar…\n7 a viz Ebrel 2008\nFañch ar Pour n’eus ur jardrin…hag e verc’h un amourous. Netra drastus nemet ar boaz a zo gant ar paotr yaouank flastrañ legumaj fañch pa teu deus noz dre guzh… Ar bazhvalan hag un eured a renko an afer ’toare. Met mankoù ar gwaz a son kleier distro an amourous troadeg… Skrivet ha leurenniet gant «Strollad Forst…


Brezhoneg ha Bonreizh - Wikipedia\nBrezhoneg ha Bonreizh\nDifennet skopañ ha kaozeal brezhoneg. Ur skritell a zo bet lavaret ne oa ketbet anezhi biskoazh.\nUr yezh enepbonreizhel eo ar brezhoneg, evel an holl yezhoù estreget ar galleg war zouar ar Republik c'hall.\n2 Ar Vonreizh hiziv\n2.1 Kemm ar Vonreizh\n3 C'hwitadenn 2008\nE 1958, diskaret ar Pevarvet Republik C'hall, e oa bet embannet Mammlezenn (pe Bonreizh) nevez ar Pempvet Republik C'hall. Kaoz ebet ne oa enni eus yezh. Un dra anat e oa moarvat ne oa yezh all ebet er vro.\nE 1992 e voe daskemmet ar Vonreizh gant ul lezenn hag e-barzh ar mellad 2 e voe lakaet kement-mañ: « La langue de la République est le français » ( ar galleg eo yezh ar Republik). Un doare all a oa d'ar frazenn da gentañ (« le français est la langue de la République »), met kemmet e oa bet dre ma klemme Kebek ha Belgia abalamour ma n'eo ket e Bro-C'hall hepken e komzer galleg.\nKlemm a rae ivez difennerien ar yezhoù bihan (brezhoneg, katalaneg, okitaneg, hag all) met sklaer e voe lavaret dezho ne oa ket troet ar mellad nevez a-enep o yezhoù, pa oa bet savet evit difenn ar galleg diouzh ar saozneg.\nE gwirionez e ouied dija e oa ar rouedadoù jakobin o kemer diarbennoù evit chom hep plegañ d'an emglevioù etrebroadel a denn da yezhoù ar minorelezhioù, ha dreist-holl d'an en:European Charter for Regional or Minority Languages, pe Karta ar Yezhoù Bihan, bet degemeret gant Kuzul Europa e 1992 end-eeun.\nEvel-just n'eo ket bet gwelet ar Vonreizh o servij da enebiñ ouzh ar saozneg, n'eus nemet gwelout anvioù ar stalioù pe titloù ar filmoù, met gwelet mat eo bet o servij enep d'ar brezhoneg ha d'ar yezhoù all.\nAr Vonreizh hiziv[kemmañ | kemmañ ar vammenn]\nDre natur eta eo republikan ar yezh nemeti meneget er Vonreizh c'hall, ha dre natur eo eneprepublikan ar re all.\nKemm ar Vonreizh[kemmañ | kemmañ ar vammenn]\nKemm mellad 2 ar Vonreizh a vez goulennet gant aozadurioù evel Kuzul Sevenadurel Breizh ha Diwan, hiraat ar mellad d'ober anv ennañ eus ar yezhoù "rannvroel" er Vonreizh.\nC'hwitadenn 2008[kemmañ | kemmañ ar vammenn]\nE 2008 e oa bet kinniget er Vodadenn Vroadel c'hall ober anv eus ar yezhoù er mellad 1, evel peadra ar Republik. Degemeret e oa bet ar c'hinnig d'an 22 a viz Mae . Chom a rae d'ar Sened da studiañ an afer.\nEr Sened emañ ar senedour Jean-Luc Mélenchon oc'h ober brezel abaoe pell zo ouzh ar yezhoù, hag ouzh Diwan zoken. E 2006 en doa kenaozet ur c'hendiviz er Sened ma teuas e Françoise Morvan da gomz enep ar Garta. Efedus eo bet e stourm ha klevet eo bet e gilhog o kanañ war-lerc'h e drec'h.\nNac'het ez eus bet gant ar Sened gall kemm ar Vonreizh evit ober anv eus ar yezhoù rannvroel enni. Bet eo Mélenchon o kontañ ne oa ket a-enep ar yezhoù tamm ebet (evel ma veze kontet e 1992 ne oa ket savet ar mellad a-enep dezho ivez), met enep ma vefe stoket ouzh ar Vonreizh ha n'eo ket al lec'h dereat d'ober anv eus ar yezhoù estreget ar galleg. "Kenelourien", emezañ e vije difennerien ar yezhoù estreget ar galleg, ha republikaned vat moarvat difennerien ar brezhoneg.\nBreutadeg er Sened gall,\nhervez Le Monde: Le Sénat refuse d'inscrire les langues régionales dans la Constitution\nhervez Le Figaro: Langues régionales : le Sénat contredit l'Assemblée\nhervez Libération: Langues régionales: «Les députés UMP font un peu n'importe quoi», ha Langues régionales: «Le Sénat est un frein à la modernité»\nDiwar-benn ar Senedourien o deus distaolet ar meneg eus ar yezhoù er Vonreizh: Sénat : le décompte des voix sur les langues régionales dans la Constitution\nEvezhiadennoù ar strolladoù politikel breizhat:\nhini an Emsav Kevredadel Breizhat: La complicité des députés et des sénateurs à l'endroit des langues dites régionales\nEvezhiadennoù strolladoù all\nhini Convergencia Democratica de Catalunya: CDC dénonce cette énième tentative du club jacobino- sectaire d'empêcher de réformer et de donner un cadre légal au catalan\n↑ L'Assemblée Nationale a voté, le 22 mai, un amendement à l'article 1 de la Constitution de la République\nAdtapet diwar « https://br.wikipedia.org/w/index.php?title=Brezhoneg_ha_Bonreizh&oldid=1822601 »


Journal de Renaud Camus, jeudi 29 avril 2021\ncréée le jeudi 29 avril 2021, 12 h 31\nmodifiée le jeudi 29 avril 2021, 12 h 35Plieux, jeudi 29 avril 2021, onze heures et demie du matin. On ne s’étonne pas de l’augmentation d’audience de France Culture, dont se vante régulièrement à l’antenne ~~~ ~~~~~~~~~~~, ~~~~~~ ~~~ ~~~~~~~ ~~~ ~~~~~~, ~~~~ “~~~~~~~”, ~~~ ~~~~~~~~~ ~~~~ ~~ ~~~ toupet invraisemblable de ~~’~~~~~~~~~~ “~~~~~~~~ ~~~ ~~~ ~~~~~~~~~~~~” : ~~~~~ ~~~~ ~~~~~~~~~ ~~~ ~~~~~~ ~~~ ~~~~~ ~~~~ ~~~~~~~ ~~~~~~~~ ~~~~ ~~~ ~~~~~~~, ~~~~ ~~~~~~. ~~~ ~~~~~~~~~ ~~~~~~~~~~~ ~~ ~~~~~ ~~~~~~ été de confier ~~~ ~~~~~~ ~~~~~~~~~~~~ — ~~~ ~~’~~~~~~~~~~~ ~~~ ~~~~~~~~~~~~, ~~~~~ —, ~~ ~~~~~~~’~~~ ~~~~ ~~~ ~~~~~~ ~~~~~~~~~ ~~’~~ ~~~~~~~~ ~~~~~~~~~~~ ~~~~~, ~~~~~ ~~~ ~~~ ~~~~ ~~~~~~~~~ ~~~~ ~~~~~~~~~~ qui par extraordinaire ~~~~~~~~~ ~~~ ~~’~~~~~~~~~ ~~~~~ ~~’~~ ~~~~~~~~~~ ~~~~~~~ ~~~~~~. ~~~~~~ ~~~ ~~~~~~~~~~~~~, ~~~~ ~~~~~ ~~~~~~ ~~~~ ~~~~~~~~~~~~ ~~’~~~~~~~, ~~~~~~~~, ~~~~~~ ~~~~~ ~~’~~~~~~~~~~~~~ ~~~~~~~, ~~~~ ~~~~~ ~~~~~~ ~~’~~~~~~ ~~~~~~~~~ à l’époque, il ~~ ~~ ~~~~~~~~~ ~~~~~, ~~~ ~~~~~~~~~~ ~~~’~~~~~ ~~~~~~~ ~~~ ~~~~~~~~~~ ~~~~~~~, ~~~~~~~, “~~~ ~~~~~~~~~~~ ~~~~~~~~~ ~~~~~~~ ~~~~~~~”, ~~~’~~~~~ ~~’~~~~~~ ~~~~ ~~~ ~~’~~~~~~~~~ ~~~ ~~~~~~~~~~ ~~~~~~’~~~~~~. ~~~~~~~ ~~~~~ nous avons eu ~~~~~~ ~~~ “~~~~~~~~~~~ ~~~~~-~~~~~~~~ ~~~~~~~~~”, ~~~ “~~~~~~~~~~~ ~~~~~~~~~ ~~~~~~” ~~~ ~~~ “~~~~~~~~~~~ ~~~ ~~’~~~~~~~~~~ ~~~~~~~~~”. ~~~~~ ~~’~~~~~~ “~~~ ~~~~~~~~~~~ ~~~~~-~~~~~ ~~~~~~~”, ~~~ ~~~ ~~~~~~ “~~~ ~~~~~~~~~~~ ~~~~~~~~” : et si ~~’~~~~~~~~~ ~~~ ~~~~~~~~~ ~~~ ~~~~, ~~~ ~~~ ~~~~~ ~~~~~~~~~ ~~~~~~~~~ ~~’~~~ ~~~~~~~ ~~~~ ~~~~~-~~~~~~~~ ~~~~~~~~~ ~~’~~~~ ~~~~ ~~~ ~~~~~~~~~~~, ~~~ ~~~ ~~~~~~ ~~’~~~~ ~~~~ allemand…\nAprès ~~~~~ ~~’~~~ bien appris que ~~~ ~~~~~~~~~ ~~~~ ~~~~~~~~~~~~ ~~~ ~~~~~~~~~, ~~~~~ ~~~ ~~~~~~, ~~~ ~~~~~~~~~~ ~~~~ ~~~ ~~~~~~~~~. ~~~ ~~~ ~~~~~ ~~~~ ~~~~~~~~~ ~~~~ ~~~~~~~~ ~~~ ~~~~~~ ~~~~~~~~~~~~~~~ ~~~~~~ ~~ ~~~ culture ne la ~~~~~~~~~~~ ~~~~, ~~~ ~~’~~~~~~~~~~~~~ ~~~~ ~~~ ~~~~~~~~ ~~~~ ~~~~~~ ~~~ ~~~~~~~ ~~’~~~~~~~~~~, ~~~ ~~~~~~~~~ ~~~~~~ ~~~~~~~~ ~~~ ~~~ ~~~~~~~~ ~~~~~~~~~~~~~~ ~~~ ~~~~~~~ ~~~ ~~~ ~~~~~~~~. ~~’~~~~~~~~~~ ~~~~~~~~~~ est bien parvenue ~~ ~~~~~~ ~~~~~~~~ ~~~ ~~~~~~~~~~~~~ ~~ ~~~~~~~-~~~~~~-~~~~ ~~~~~ ~~~~~ ~~~~ ~~~~~~~~~ ~~’~~~~ ~~~~~~~~~~~ ~~~ ~~~~~~~~~~~ ~~’~~~~~~~ ~~~ ~~~~~~ ~~~~~~~~~~~~~ ~~~~~~~~~ ~~~ ~~~~~~~~~~~~~~ ~~~~~~~~~~~ ~~~~~~~~~~~~.\nUn ~~~~~~ ~~~~ paraît un luxe ~~~~~~~~, ~~~ ~~~~ ~~~~~~~~~ ~~’~~~ ~~~~~~~~~ ~~~~~~~~~~, ~~~~~ ~~~~ “~~~~~~~~ ~~~ ~~~~~~~~~~~~”, ~~’~~~~ ~~~~ ~~~ ~~~~~~~~~~~, ~~~~ ~~~~~ ~~~~~~~~~~ ~~~~~~-~~~~~~~, ~~~~~~~ ~~~~~~~~~ ~~~~ ~~~ ~~~~~~~ ~~~~~~~ ~~~ son avachissement, qu’elle ~~~~~~ ~~~~~~~~~~~ ~~ ~~~~~~ ~~~~~~~~~ ~~ ~~~ ~~~~~~~ ~~~~ ~~’~~~~~~~, ~~~ ~~~~~ ~~~~~~ ~~~~ ~~~ ~~~~~~~ ~~~ ~~~~~~ (~~~~~ ~~~~~~~~~~ c’est sa ~~~~~~~ ~~~ ~~~~~~). ~~~ ~~~~~~~~~ n’est pas seulement ~~~~~~~~~~, ~~~~~ ~~ ~~~~~~~~ ~~~~~~ ~~~ ~~~~~~~~~~. ~~~ ~~’~~ ~~~~ ~~~~~~~~~ ~~~~~ ~~~~~~ ~~~~~, ~~~~~~~~~~~~ ~~~~~~~, ~~~~~ ~~~ ~~ ~~~~ ~~~~, ~~~~ ~~~ ~~~~~~~~~ ~~~~~~~~~ ~~~~ ~~~ sofa, de peignoir ~~~’~~~ ~~~ ~~~~~ ~~~~~~~~ ~~~ ~~~~~~~~~ ~~ ~~~~~~~~, ~~~ ~~~~~~~~ ~~~’~~~ ~~~~~~~~~ ~~~ ~~~~~~~~ ~~~~~~ ~~ ~~~~~~, ~~~ ~~~~~~~~~~~ ~~~~~ ~~’~~~~~~~~~ ~~~~~~ ~~~ ~~~~~~~ ~~~ ~~~~~~~ ~~~ faire des courses, ~~~ ~~~~~ ~~~~~~~~~~~ en pyj — ~~~ ~~~~ ~~~~ ~~’~~~ ~~~~~~~ ~~ ~~~~~~ ~~~~~~~~~. ~~~~~~ ~~~~~~-~~~~~~~ ~~~~~ ~~~ ~~~~~ ~~~~~~~, ~~~~~ ~~~ ~~~~~~ ~~~~~ ~~~ ~~~~~ ~~~~~~~~~.\nvoir l’entrée du jeudi 29 avril 2021 et ses 2 images dans Le Jour ni l’Heure


Statherieg - Wikipedia\nAr statherieg (gregaj στατερός, stabil) a zo marevezh diwezhañ ar paleoproterozoeg. En em astenn a ra eus 1.800 milion vloaz'zo betek 1.600 vloaz'zo. Evel marevezhioù arall ar proterozoeg n'eo ket diazezet war ar stratigrafiezh met war ar gronologiezh.\nE-pad ar marevezh-se ez eas war-wel an eukarioted kentañ. Merket e voe ivez gant krouidigezh uhelgompezennoù kevandirel hag ar c'hratonoù diwezhañ. E-pad ar statherieg en em furmas an dreistkevandir Kolumbia.\nar statherieg war GeoWhen\nAdtapet diwar « https://br.wikipedia.org/w/index.php?title=Statherieg&oldid=1471648 »